ระวัง! 5 หลักทรัพย์จ่อติดบ่วง Cash Balance วันนี้
ระวัง! 5 หลักทรัพย์จ่อติดบ่วง Cash Balance วันนี้
21 ก.ค. 2560

ผู้สื่อข่าวรายงานว่า โบรกเกอร์คาดวันนี้หลักทรัพย์ บริษัท เมกาเคม (ประเทศไทย) จำกัด (มหาชน) หรือ MGT,บริษัท เนอวานา ไดอิ จำกัด (มหาชน) หรือ NVD, ใบสำคัญแสดงสิทธิในการจองซื้อหุ้นสามัญของ บริษัท ชาญอิสสระ ดีเวล็อปเมนท์ จำกัด (มหาชน) หรือ CI ครั้งที่ 1 (CI-W1), ใบสำคัญแสดงสิทธิในการจองซื้อหุ้นสามัญของ บริษัท เจ มาร์ท จำกัด (มหาชน) หรือ JMART ครั้งที่ 2 (JMART-W2) และใบสำคัญแสดงสิทธิในการจองซื้อหุ้นสามัญของ บริษัท ชูไก จำกัด (มหาชน) หรือ CRANE ครั้งที่ 1 (CRANE-W1) เป็นหลักทรัพย์เข้าข่าย Turnover List สัปดาห์สิ้นสุด 20 กรกฎาคม 2560 มีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) คาดว่าจะเริ่มวันที่ 24 กรกฎาคม 2560 โดยจะใช้ต่อเนื่อง 6 สัปดาห์ มีรายละเอียด ดังนี้

ขณะที่หลักทรัพย์ที่จะสิ้นสุดระยะเวลาการใช้ Cash Balance ในวันนี้ (21 ก.ค.) ได้แก่ บริษัท สายการบินนกแอร์ จำกัด (มหาชน) หรือ NOK และใบสำคัญแสดงสิทธิในการจองซื้อหุ้นสามัญของ บริษัท สายการบินนกแอร์   ครั้งที่ 1 (NOK-W1) แต่ต้องระมัดระวังว่าตลาดฯอาจกลับมาขยายเวลาการใช้ Cash Balance
 